સમગ્ર ગુજરાતમાં મહાત્મા ગાંધી સ્વચ્છતા મિશન અંતર્ગત પર્યાવરણીની જાળવણી માટે ૫૦ માઇક્રોનથી પાતળી પ્લાસ્ટિકની બેગો પર પ્રતિબંધ મૂકવામાં આવ્યો છે ત્યારે હિંમતનગર શહેરને પ્લાસ્ટિક ફ્રી બનાવવા માટે પાલિકાના અધિકારીઓએ કમર કસી છે. શુક્રવારે પાલિકાના સભાખંડમાં અધિકારીઓ અને વેપારીઓ વચ્ચે બેઠક યોજાઇ હતી. જેમાં વેપારીઓને પ્લાસ્ટિકના વપરાશથી થતા નુકશાન અંગેની જાણકારી અને પર્યાવરણનું જતન કરવા માટે જરૂરી માર્ગદર્શન આપ્યુ હતું.